trennikiun ja toiduhala | kassiraisk
trennikiun ja toiduhala
Rademaris ootas mind originaalhinnast poole võrra odavam (hooaja lõpp, vana kaup välja, eksju) minu uus nunnu:
Sest kuradi külm on vahel rühmatrennisaalis trenni algust oodata! Eriti BodyCombati puhul kus riided peavad olema õhukesed, kuna trenn ise on üliintensiivne, aga enne on ju külm. Ja vaevalt see jakk ka BodyBalance lõdvestuse ajal kasutamise mõttes mööda külgi maha jookseb või kui tulevad varasuvised mitte-veel-nii-soe-et-saaks-lühikeste-varrukatega-aga-mitte-enam-nii-külm-et-peaks-windstopperiga-jooksma sörgid Harku metsas. Ja küsimus ei ole mitte selles, et mul ei oleks ühtegi pusa varnast võtta, aga tõdesin, et nad kõik on ainult pooleldi lahtikäiva lukuga, aga see on nüüd täispikaga. Säästab soengut, meiki ja whatnot. Jah-jah, ega trenn mingi catwalk ole, aga pusa vahetult enne trenni algust ülepea tõmbamine kisub ikkagi mõne juukseklambri kohalt ära ja pärast ronivad salgud kõige ebamugavamal ajal keset trenni silma või kleepuvad kaela peale. </trennihala-ja-odava-kiunu-lõpp>
Ostsin ära ka mitu purgitäit kikerherneid, et proovida falafele teha, sest praeguse seisuga tegin diili, et püüan kaasa teha vastlapäevast algavat 40päevast paastu (s.t. hoidumist loomsetest toiduainetest). Ma ei ole veel otsustanud, kas tõesti munad ja juust ka välja jätta, sest kui liha-asendajat on küllalt lihtne tänapäeval leida ja piima ma ju nagunii ei tarbi, siis juust on midagi sellist, mida on raske asendada. Vaatame seda asja. 🙂
3 responses to “trennikiun ja toiduhala”
Mina ka mõned aastad regulaarselt tegin toda 40-päevast mõttega söömist (ehk siis vaatasin mida suhu panin) ja väga edukalt sai hakkama:) õik on nupus kinni:)
Ooo.. Sipsik, tsau! 😉 Aga kas Sul on äkki selle käigus leitud mingeid häid retsepte ka meeles, mida võiksin proovida? Ja kuidas Sina siis tegid, jätsid loomadest pärinevad saadused igati ära või mune-piima-juustu mitte?
Huvitav, pikalt see aasta Harku metsas rajad lumised on, eelmine aasta igatahes ei jõudnud kuidagi ära oodata – ikka ja jälle veel oli lumi maas ja oi kui vastik joosta. Iseenesest koormus oli päris hea, kuid sammu efektiivsus ja pärast läbimärjad jalad üldsegi mitte nii…
Kusjuures, mina ei saa aru, selle paastu vajalikkusest. Antud ohkimist kuulen ma Su suust juba ca. dekaadi, kuid põhjust pole ma siiani näinud. Ja siis õiendatakse minu kehakaalu kallal :S